Wellesley College

Wellesley College er en privat, ikke-kommersiell høyskole for kvinner i Wellesley nær Boston i delstaten Massachusetts i USA. Den ble etablert i 1870 og er et liberal arts college.
 Undervisningen begynte i 1875.

I høstsemesteret 2006 hadde den 2 318 studenter, og 320 akademiske ansatte, en lærertetthet som er blant de høyeste blant alle universiteter og høyskoler i USA. Skolepengene var samtidig US$ 33 072 på årsbasis. Skolen samarbeider tett med Massachusetts Institute of Technology og en rekke lokale andre høyskoler i Boston og omegn, og underviser i grupper på 12-24 studenter opp til bachelornivå.

Statens lånekasse for utdannings lister for godkjente utenlandske skoler har Wellesley College, men kun med sosialøkonomistudiet. Den er ikke i det hele tatt i listen over skoler godkjent for tilleggsstøtte.

Skolen ligger på en 2000 mål grøntområde (skog, park, strødd med skolebygninger, og innsjøen «Lake Waban»). Den er omtalt som  en av «verdens vakreste skolemiljø» av Forbes Magazine i 2010.

Wellesley College praktiserer «need blind admission» hvor studentens økonomi skal ikke påvirke opptaksmuligheten. Wellesley er generøs med stipendier som dekker opptil 100 % av studentenes behov, og mer enn halvparten av studentene blir hjulpet av dette.

Den første norske kvinnelige filolog og doktorand, Clara Holst, underviste der på en tid da universiteter både i Norge og i Tyskland fortsatt var stengt for kvinnelige fakultetsmedlemmer. Mange ledende kvinneskikkelser (Hillary Clinton, Madeleine Albright, Song Meiling – fru Chiang Kai-shek-) har studert ved Wellesley College.

Dramaet Mona Lisa Smile med Julia Roberts i hovedrollen gjengir skolemiljøet i året 1953.

 Rangeringer 

U.S. News & World Report rangerte Wellesley College som nummer 4 blant liberal arts-collegene i USA i 2015, Wellesley College  - U.S. News & World Report Forbes plasserte det på 26.-plass blant alle colleger i USA, America's Top Colleges - Forbes mens Washington Monthly rangerte det som nr. 14 av amerikanske liberal arts-colleger i 2014.2014 LiberalArts College Rankings  - Washington Monthly

Wellesley College var ikke å finne blant de 500 beste universitetene i verden i Times Higher Education World University Rankings 2014-2015World University Rankings 2014-15 - THE World University Rankings, i QS World University Rankings for 2014QS World University Rankings® 2014/15 - QS Top Universities eller i Academic Ranking of World Universities (Shanghai-rankingen) for 2014.Academic Ranking of World Universities 2014   - Academic Ranking of World Universities

 Referanser 

 Eksterne lenker 



Kategori:Universiteter i Massachusetts
Kategori:Utdanningsinstitusjoner etablert i 1875
Kategori:1875 i Massachusetts